**Fejér Megyei Önkormányzat Közgyűlésének**

**224/2019. (XI.21.) határozata**

**a Fejér Megyei Német Területi Nemzetiségi Önkormányzattal kötendő, felülvizsgált Együttműködési Megállapodás elfogadásáról**

A Fejér Megyei Közgyűlés megtárgyalta a „Javaslat a Területi Nemzetiségi Önkormányzatokkal kötött együttműködési megállapodások felülvizsgálatára ” c. előterjesztést és a Nemzetiségek jogairól szóló 2011. évi CLXXIX. tv. 80. §-a alapján, **a helyi és a nemzetiségi önkormányzatok 2019. évi választásával összefüggésben** felmerült felülvizsgálati kötelezettségének eleget téve az alábbi határozatot hozta:

1. A közgyűlés a határozat mellékletét képező tartalommal elfogadja a **Fejér Megyei Német Területi Nemzetiségi Önkormányzattal** kötendő, felülvizsgált Együttműködési Megállapodást, egyidejűleg egyetért a 135/2016. (VI.30.) határozattal elfogadott Együttműködési Megállapodás közös megegyezéssel történő megszüntetésével.
2. A közgyűlés felhatalmazza elnökét – hogy az esetlegesen szükséges technikai módosítások átvezetését követően – a határozat melléklete szerinti, felülvizsgált Együttműködési Megállapodást aláírja.
3. A Közgyűlés felkéri elnökét, hogy - az 1.) pontban foglaltakra tekintettel - a Fejér Megyei Önkormányzat és Szervei Szervezeti és Működési szabályzatának módosítására a közgyűlés 2019. december 12-i ülésére tegyen javaslatot.

**Felelős:** Dr. Molnár Krisztián

 közgyűlés elnöke

**Határidő**: 2019. december 12.

Székesfehérvár, 2019. november 21.

 **Dr. Molnár Krisztián s.k. Dr. Kovács Zoltán s.k.**

 a közgyűlés elnöke megyei jegyző

Kivonat hiteléül: